paragraph_text: Film je poznat i po glazbenom soundtracku koji je za potrebe filma izradio britanski pop duo Eurythmics i koji je izdan kao album 1984 (For the Love of Big Brother). Korištenju glazbe u stilu elektronskog popa 1980-ih se pak protivio režiser Radford smatrajući ga anakronizmom za film smješten u sumornu budućnost i preferirajući tradicionalnu partituru koju je napisao Dominic Muldowney. Zbog toga postoje dvije inačice filma koje su se pojavile na različitim izdanjima DVD-a.